1. ปัจจัยความเสี่ยง

1.1 ความเสี่ยงจากการดำเนินงาน

ในปีที่แล้วได้เคยคาดการณ์ไว้ล่วงหน้าแล้วว่าราคาหนังวัวดิบอาจจะมีราคาสูงขึ้นถึงกว่า 100
เหรียญดอลลาร์สหรัฐต่อตัว ปรากฎว่า ปัจจุบันมีราคาเกินกว่า 100 เหรียญดอลล่าร์สหรัฐแล้ว
และยังมีแนวโน้มสูงขึ้นไปเรื่อยๆ เพราะเหตุว่าราคาเนื้อวัวมีราคาแพงขึ้น
ทำให้มีผู้บริโภคเนื้อวัวลดน้อยลง การฆ่าวัวเพื่อเอาเนื้อลดลงตามไปด้วย
จึงทำให้หนังวัวมีปริมาณน้อยลง และมีราคาแพงดังกล่าว

สำหรับปีนี้ในแง่ของความเสี่ยงทางการดำเนินงานก็ยังคงเป็นความเสี่ยงในเรื่องเดิม
คือความไม่แน่นอนในเรื่องราคาวัตถุดิบซึ่งถือเป็นความเสี่ยงอย่างหนึ่งในการดำเนินธุรกิจ
เมื่อบริษัทดำเนินการจัดซื้อหนังวัวในแต่ละครั้งนั้น มีความผันผวนเป็นอย่างมาก
ไม่สามารถกำหนดราคาและคุณภาพได้แน่นอนโดยราคาขึ้นอยู่กับการซื้อในแต่ละครั้งไป
โดยที่ไม่สามารถโยนภาระต้นทุนดังกล่าวไปให้แก่ลูกค้าได้
เนื่องจากหากขึ้นราคาขายสินค้าสูงตามต้นทุนวัตถุดิบที่เพิ่มขึ้นทั้งจำนวนแล้ว
อาจทำให้ลูกค้าไม่สามารถรับราคาได้ หากจะมีการปรับขึ้นราคาขายคงขึ้นได้เพียงบางส่วนเท่านั้น
และยังมีความเสี่ยงในเรื่องขาดแคลนหนังท้อง (Cow Split) กล่าวคือ ใน ปี 2556
นี้บริษัทผู้ผลิตรองเท้าส่วนใหญ่หันมาออกแบบผลิตภัณฑ์และใช้หนังท้องในการผลิตรองเท้าแทนหนังผิว
เนื่องจากหนังท้องมีราคาถูกกว่าหนังผิวประมาณ 1 เท่าตัว ทั้งนี้เพราะสามารถประหยัดต้นทุนได้ถึง
1 เท่าตัวเพื่อความอยู่รอดของธุรกิจ
เมื่อเป็นเช่นนี้ทำให้ความต้องการหนังท้องในตลาดจึงมีมากกว่าปกติ
ประกอบกับหนังท้องเป็นผลิตภัณฑ์พลอยได้ของหนังผิวจึงมีจำนวนน้อยกว่าหนังผิว
ด้วยเหตุนี้จึงอาจทำให้หนังท้องมีความเสี่ยงว่าจะขาดแคลนไม่เพียงพอต่อความต้องการของลูกค้า
ส่วนความเสี่ยงในเรื่องการขาดแคลนแรงงานก็มีโอกาสเกิดขึ้นได้มาก
เพราะขณะนี้ประเทศไทยตกอยู่ในสภาวะแรงงานไม่พอต่อการเติบโตของอุตสาหกรรมและต้องนำเข้าแรงงานต่างชาติจากประเทศใกล้เคียงจำนวนมาก
และบริษัทก็เป็นโรงงานฟอกหนังสัตว์ซึ่งเป็นที่รู้กันอยู่ว่าขบวนการผลิตเป็นที่น่ารังเกียจ
และถ้าหากคนงานเลือกได้ก็จะเลือกทำงานอื่นก่อนหากไม่มีแล้วจึงหันมาทำงานกับโรงงานของบริษัทจากเหตุผลดังกล่าวข้างต้นจึงถือเป็นความเสี่ยงอีกประการหนึ่ง

1.2 ความเสี่ยงในด้านการให้สินเชื่อ

บริษัทมีสัดส่วนการขายสินค้าในประเทศร้อยละ 20 และต่างประเทศ ร้อยละ 80
ทั้งนี้เนื่องจากบริษัทได้ขยายตลาดต่างประเทศ
โดยขายให้กับลูกค้าที่ประเทศบังคลาเทศและประเทศอินเดียเพิ่มขึ้น
ซึ่งเป็นการขายแบบให้เครดิตเทอม 15 วันนับจากวันส่งสินค้า
จึงทำให้มีความเสี่ยงเพิ่มขึ้นเล็กน้อยจากเดิมที่ไม่มีความเสี่ยงเลย สำหรับลูกค้าต่างประเทศรายอื่น
เป็นการขายโดยการเปิด L/C SIGHT หรือให้ลูกค้าจ่ายเงินล่วงหน้าค่าสินค้า
ส่วนการขายในประเทศเป็นการขายให้กับบริษัทที่มีความมั่นคงทางการเงิน
มีความสามารถในการชำระหนี้ดี เนื่องจากบริษัท ได้ติดต่อค้าขายกับลูกค้าเหล่านี้มานาน
จึงเชื่อว่าบริษัทไม่มีความเสี่ยงที่เป็นสาระสำคัญจากการที่ลูกหนี้จะไม่ชำระหนี้ อย่างไรก็ตาม บริษัท
ได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าอย่างเพียงพอแล้ว

3.  ความเสี่ยงทางการเงิน

นโยบายการบริหารความเสี่ยงทางการเงิน

บริษัทมีความเสี่ยงอันเกี่ยวเนื่องกับการเปลี่ยนแปลงของอัตราดอกเบี้ยและอัตราแลกเปลี่ยน
ซึ่งบริษัทจะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว
อย่างไรก็ตามบริษัทไม่มีนโยบายที่จะถือหรือออกเครื่องมือทางการเงินเพื่อการ
เก็งกำไรหรือเพื่อการค้า

ความเสี่ยงด้านอัตราดอกเบี้ย เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อการดำเนินงานและกระแสเงินสดของบริษัทโดยบริษัทมีสินทรัพย์
และหนี้สินที่มีความเสี่ยงจากอัตราดอกเบี้ยดังนี้

+------------------------+----------+----------+----------+-----------+
|                        | จำนวนเงิน |          | อัตราด    |           |
|                        |          |          | อกเบี้ยต่อปี |           |
+------------------------+----------+----------+----------+-----------+
|                        | ณ วันที่ 31 |          | ณ วันที่ 31 |           |
|                        | ธันวาคม   |          | ธันวาคม   |           |
+------------------------+----------+----------+----------+-----------+
|                        | 2555     | 2554     | 2555     | 2554      |
+------------------------+----------+----------+----------+-----------+
|                        | ล้านบาท   | ล้านบาท   | ร้อยละ    | ร้อยละ     |
+------------------------+----------+----------+----------+-----------+
| เงิน                    | 91.62    | 18.61    | 0.05 –   | 0.05 –    |
| ฝากธนาคารประเภทออมทรัพย์ |          |          | 0.75     | 0.75      |
+------------------------+----------+----------+----------+-----------+
| เ                      | 30.00    | -        | 3.05     | -         |
| งินฝากธนาคารประเภทประจำ |          |          |          |           |
+------------------------+----------+----------+----------+-----------+
| เงินลงทุนในตราสารหนี้ที่จะถือ | 44.00    | 44.00    | 3.85 –   | 3.85 –    |
|                        |          |          | 5.75     | 5.75      |
| จนครบกำหนด             |          |          |          |           |
+------------------------+----------+----------+----------+-----------+
| เจ้าหนี้ทรัสต์รีซีท           | -        | 28.14    | -        | 7.25–     |
|                        |          |          |          | 8.37      |
+------------------------+----------+----------+----------+-----------+

ความเสี่ยงจากการผันผวนของอัตราแลกเปลี่ยน

วัถตุดิบหลักของบริษัทในการผลิตหนังฟอกสำเร็จรูป คือ หนังโคฟอกหมักเกลือ (Wet Salt)
นำเข้าต่างประเทศทั้งหมด ในปี 2555 มีการซื้อวัตถุดิบ เป็นมูลค่า 29.90
ล้านเหรียญดอลลาร์สหรัฐ หรือ 933.56 ล้านบาท ส่วนเคมีภัณฑ์
นำเข้าจากต่างประเทศคิดเป็นมูลค่า 3.46 ล้านเหรียญสหรัฐ หรือ 108.17 ล้านบาท
ซึ่งเป็นการสั่งซื้อโดยตรงจากผู้จัดจำหน่ายในต่างประเทศ
ดังนั้นบริษัทจึงมีความเลี่ยงจากการผันผวนของอัตราแลกเปลี่ยน ในขณะเดียวกันทางด้านการขาย
สินค้าของบริษัท ร้อยละ 80 ขายไปยังต่างประเทศ
บริษัทมีรายได้จากการขายสินค้าเป็นเงินต่างประเทศ จำนวน 45.58 ล้านเหรียญสหรัฐ คิดเป็นเงิน
1,405.85 ล้านบาท และได้รับชำระเงินเป็นเงินตราต่างประเทศในสกุลเดียวกัน คือ
ดอลล่าร์สหรัฐ บริษัทจึงนำเงินที่ได้รับจากการสินค้าไปจ่ายชำระค่าวัตถุดิบ (Matching)
จากลักษณะการทำกิจกรรมทางด้านการซื้อและขายต่างประเทศของบริษัท
จึงถือได้ว่าความเสี๋ยงจากความผันผวนของอัตราแลกเปลี่ยนเป็นส่วนน้อยหรือค่อนข้างต่ำ
เนื่องจากมีรายได้และรายจ่ายในเงินตราต่างประเทศในสัดส่วนที่ใกล้เคียงกัน
อย่างไรก็ตามบริษัทได้มีการทำสัญญาซื้อขายเงินตราต่างประเทศล่วงหน้าเป็นครั้งคราวในกรณีที่อัตราแลกเปลี่ยนมีความผันผวนมาก

ตามข้อมูลจากงบการเงิน ณ สิ้นปี 2555
บริษัทมีความเสี่ยงด้านอัตราแลกเปลี่ยนเกี่ยวกับการซื้อวัตถุดิบ เครื่องจักร
และการขายสินค้าเป็นเงินตราต่างประเทศ โดยบริษัทมีสินทรัพย์ทางการเงิน
และหนี้สินทางการเงินที่เป็นเงินตราต่างประเทศ ดังนี้

  -------------------- ----------------- -- -------------- -- --------------- -- --------------
  สกุลเงิน               สินทรัพย์ทางการเงิน                        หนี้สินทางการเงิน      

                       ณ วันที่                ณ วันที่             ณ วันที่              ณ วันที่

                       31 ธันวาคม 2555       31 ธันวาคม 2554    31 ธันวาคม 2555     31 ธันวาคม 2554

  ยูโร                  -                    400.00            -                  -

  ปอนด์สเตอลิงอังกฤษ      182.00               -                 -                  -

  หยวนเรนมินบิ           -                    10,405.00         -                  -

  รูปิ                   2,850.00             2,850.00          -                  -

  ดอลล่าร์สหรัฐอเมริกา     2,558,051.04         1,660,738.14      1,914,836.03       2,489,704.07
  -------------------- ----------------- -- -------------- -- --------------- -- --------------

ณ วันที่ 31ธันวาคม 2555 และ 2554
บริษัทป้องกันความเสี่ยงจากอัตราแลกเปลี่ยนเงินตราต่างประเทศที่เกิดจากการขายสินค้าเป็นเงินตราต่างประเทศ
โดยการทำสัญญาขายเงินตราต่างประเทศล่วงหน้าดังนี้

  ----------------------------------------- -- --------------------- ---------------------
                                               ณ วันที่                 ณ วันที่

                                               31 ธันวาคม 2555        31 ธันวาคม 2554

  วงเงินสัญญาซื้อขายเงินตราต่างประเทศล่วงหน้า          120.00 ล้านบาท         120.00 ล้านบาท

  จำนวนเงินที่ทำสัญญาขายเงินตราต่างประเทศล่วงหน้า      0.18                  0.62
                                               ล้านดอลลาร์สหรัฐอเมริกา   ล้านดอลลาร์สหรัฐอเมริกา

  มูลค่าตามสัญญาขายเงินตราต่างประเทศ                5.67 ล้านบาท           19.16 ล้านบาท

  มูลค่ายุติธรรม                                   5.66 ล้านบาท           19.77 ล้านบาท
  ----------------------------------------- -- --------------------- ---------------------

มูลค่ายุติธรรมของสัญญาขายเงินตราต่างประเทศล่วงหน้าคำนวณโดยใช้อัตราที่กำหนดโดยธนาคารคู่สัญญาเหล่านั้น
ณ วันที่ในงบแสดงฐานะการเงิน